Subject: ~{9m9JJB~}

From: [email-masked] (~{?B4sR]~})
Date: Wed, 8 Dec 1993 17:42:46 GMT

秋坪新语
楼中怪

献陵纪宗伯家有楼，向履见怪异。扃U+940D既久殊亦无他。乾隆某年以治丧人客众多
因启之。洒扫精洁备U+5F14眷宿歇焉。其表戚张氏从二妪自仓州来。会葬疑後，共宿
楼中。明日，门不启。众害其有异。抉窗而入视之。张倒置床下。二妪一横卧地上，
一倒案边，皆死。张与一妪心头微温，於是悉力营救半晌。一妪不救。张与一妪旋活
，问之。

妪曰∶更定後方欲解衣卧，几上灯U+7102尔黯，惨光敛如豆。绿色荧荧。满室昏暗。
其光忽上忽下忽长如拈？线复细逾枣核。炸炸有生。方共惊疑间，见青面朱U+9AEE锯
牙之鬼四来捉人。急欲号期噤不可出声。主妇时已惊绝床上，昏然无知矣。予亟以被
蒙首略出一目观之。见二鬼将主妇掇起。尻上手下，弄如转丸。同伴亦被二鬼擒之空
中。忽又摔地颠倒簸扬如风车。予齿战不可止又欲大号。忽一鬼来拳足交下，痛彻心
膂。奄然昏愦不复知其如何矣。

解衣而视，遍体青黑。其二人头面四支俱有指捏拳殴痕，色青紫不一。驰报其家人来
号哭舁妪去。张将息旬日乃送归。自是楼复扃闭不启矣。岁辛亥方撤毁，其楼亦无他
异。